**กิตติกรรมประกาศ**

งานวิจัยเล่มนี้สำเร็จได้ด้วยดี จากความช่วยเหลือและแนะนำอย่างดียิ่ง จากอาจารย์ที่ปรึกษาวิทยานิพนธ์หลัก คือ อาจารย์ ดร.ศักดิ์พงศ์ หอมหวล และอาจารย์ที่ปรึกษาวิทยานิพนธ์ร่วม คือ รองศาสตราจารย์ ดร.สิทธิศักดิ์ คำผา ที่ได้เมตตาให้คำปรึกษา สนับสนุน และ ดูแลอย่างใกล้ชิด พร้อมทั้งให้กำลังใจมาโดยตลอด และได้รับคำแนะนำเป็นอย่างดียิ่ง จาก รองศาสตราจารย์ ดร.ไพฑูรย์ สุขศรีงาม ประธานกรรมการสอบวิทยานิพนธ์ และผู้ช่วยศาสตราจารย์ ว่าที่ ร.ต. ดร.อรัญ ซุยกระเดื่อง กรรมการสอบวิทยานิพนธ์ รวมถึงผู้เชี่ยวชาญในการตรวจสอบคุณภาพและเนื้อหาเครื่องมือและตรวจแก้ข้อบกพร่องเพื่อให้วิทยานิพนธ์นี้ มีความสมบูรณ์ยิ่งขึ้น ทั้ง 5 ท่าน ประกอบด้วย ผู้ช่วยศาสตราจารย์ ดร.สงครามชัย ลีทองดี ดร.อาทิตย์ บำรุงเอื้อ ดร.สันติ ลือไชย ดร.วัชรพงศ์ ศรีสำราญ พ่อครูบา สุทธินันท์ ปรัชญพฤกษ์ และได้รับกำลังใจและการช่วยเหลือ สนับสนุนการขับเคลื่อนงานในทุก ๆ ด้าน จากภรรยา คือ คุณจริยา สีกงพลี และบุตรชายทั้งสองคน คือ นายอเนกพงศ์ สีกงพลี และ นายณัฐพงศ์ สีกงพลี พร้อมทั้งได้รับความช่วยเหลือสนับสนุนด้านวิชาการในการวิจัยจาก ดร.ภรรวษา จันทศิลป์ รองผู้อำนวยการ ด้านกิจการนักศึกษา วิทยาลัยพยาบาลศรีมหาสารคาม ดร.จุลพันธ์ สุวรรณ สาธารณสุขอำเภอเกษตรวิสัย และเพื่อน ๆ นักศึกษาหลักสูตรปรัชญาดุษฎีบัณฑิต สาขานวัตกรรมเพื่อการพัฒนาท้องถิ่น รุ่นที่ 4 และทีมงานพนักงานเทศบาลตำบลนาดูนทุกคน รวมทั้งพี่น้องเกษตรกรสมาชิกเครือข่ายบ่มเพาะเกษตรกรรุ่นใหม่ตำบลนาดูน ทุกครัวเรือน

ผู้วิจัยได้รับความร่วมมือเป็นอย่างดียิ่งจาก ผู้นำชุมชน หน่วยงานราชการ และพี่น้องเกษตรกรชาวตำบลนาดูน และทีมผู้ช่วยนักวิจัย ตลอดจนภาคีเครือข่ายในการขับเคลื่อนงานในพื้นที่จนทำให้การวิจัยสำเร็จลุล่วงด้วยดี จึงขอกราบขอบพระคุณทุกท่านเป็นอย่างสูง มา ณ โอกาสนี้

ประสาทพร สีกงพลี